มีเพศสัมพันธ์กับแฟน ทุกครั้งที่มีเสร็จ หลั่งในแต่ฝังยาคุมคะ จะมีเลือดไหลออกมาปนด้วยคะ และวันต่อมาก็มีตกขาวปนเลือด บางทีเป็นก้อนตกขาวแต่มีสีน้ำตาลคะ บางทีก็มีเลือดออกเหมือนประจำเดือนเป็นอาทิตย์เลยคะ
สวัสดีค่ะ หากเลือดที่ไหลจากช่องคลอด ไม่ได้เกิดเฉพาะหลังจากที่มีเพศสัมพันธ์ แต่ออกกะปริดกะปรอย มาบ้างไม่มาบ้าง หรือมานานแบบประจำเดือน และไม่ได้มีอาการปวดท้องน้อยมากร่วม เลือดดังกล่าวก็น่าจะเกิดจากผลข้างเคียงของยาฝังคุมกำเนิดได้ค่ะ ซึ่งหากเลือดมีปริมาณเล็กน้อย ก็ไม่จำเป็นต้องทำอะไรค่ะ โดยส่วนใหญ่เมื่อฝังยาคุมไปซักระยะ เลือดจะค่อยๆมาน้อยลงและห่างขึ้น และบางรายประจำเดือนอาจขาดหายไปได้ค่ะแต่หากเลือดที่ไหลออกจากช่องคลอด เกิดขึ้นเฉพาะหลังจากมีเพศสัมพันธ์เท่านั้น อาจเกิดจาก1. มีการฉีกขาดของเยื่อบุภายในช่องคลอด จากการมีเพศสัมพันธ์ที่รุนแรง หรือมีการใช้สิ่งของสอดใส่ช่องคลอด ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน2. มีติ่งเนื้อที่ปากมดลูก3. มีการติดเชื้อในช่องคลอด ซึ่งจะมีตกขาวที่ผิดปกติร่วมด้วย ไม่ใช่เฉพาะแต่หลังจากที่มีเพศสัมพันธ์เท่านั้น หรือมีแสบหรือคันช่องคลอด4. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย5.มะเร็งปากมดลูกนอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นแนะนำว่า หากเลือดออกเฉพาะหลังมีเพศสัมพันธ์ทุกครั้งเท่านั้น และมีอาการปวดท้องน้อย เจ็บขณะมีเพศสัมพันธ์ ตกขาวมีกลิ่นเหม็น จึงควรไปพบสูติ-นรีแพทย์เพื่อตรวจค่ะ